text: Så kan der igen fødes i Haderslev
  31 oktober 2012 kl. 08.22
  Imorgen genåbner fødeafdelingen på Haderslev sygehus. Den har været lukket siden 1. august.
  Ingen speciallæger - ingen fødsler.
  Sådan har situationen på Haderslev sygehus været siden 1. august, hvor manglen på speciallæger betød, at Gynækologisk-Obstetrisk afdeling måtte lukke.
  Nu har sygehuset indgået en kontrakt med overlæge Carl Næsbøl, der tidligere har arbejdet på sygehuset i 18 år, og bor i Haderslev - og så kan der igen fødes på sygehuset.
  Det er dog kun midlertidigt, at kvinder kan føde på sygehuset i Haderslev. 
  Fra foråret 2014 skal fødslerne foregå på det nye Familiehus i Aabenraa.
  